
Bønderne skal lade det sidste havreneg blive stående på marken, 
ellers vanker der misvækst næste år. Neget er til Ellestingerens hest. 
Ellestingeren er de underjordiskes konge. 


Ellestingeren sidder på sin helhest i skumrin- 
gen og skuer ud over marken, når høsten er 
overstået. Har de efterladt noget at spise til 
hans trebenede ganger? Med let hånd kaster 
han forbandelser her og der. Alle får som 
fortjent, Ellestingeren glemmer ikke nogen. 


Ellestingeren bærer fornemt tøj, langt finere 
end de underjordiskes gråbrune klædninger. 
Derudover bærer han en trekantet hat og et 
langt spyd, når han om natten rider i spidsen 
for de underjordiskes hær. På Rispebjerg 

på Sydbornholm eksercerer de i nattens 
mulm og mørke for at være beredte til at 
komme bornholmerne til hjælp i nødens time. 
Ellestingeren er øens eneste regent og ære- 
kær. Hvis man respekterer ham, bliver man 
selv behandlet med respekt, ellers ikke. 
Ellestingeren tillader ikke andre konger at 
sætte fod på klippeøen — dertil er han alt 
for stolt. 


Ellestingerens bolig er under Hammershus, 
som de underjordiske i sin tid har hjulpet 
menneskene med at bygge. En dag kommer 
der en konge sejlende til Bornholm. Han går 

i land ved Sandvig og kører til Hammershus 
for at tage borgen i øjesyn. Mens kongen er 
på øen trækker disen ind over landet. Hans 
skib ligger og vugger i bølgerne, faretruende 
tæt på de skarpe klipper. Kongen vil til Rønne 
og kører over slotslyngen i det begyndende 
tusmørke. Men midt i lyngen standser vognen. 


Hestene vil ikke rokke sig af stedet. Kongen 
stiger ud af vognen og går et stykke ud i den 
mørke dis. Inde fra vognen kan hans mænd 
se, at han har en kamp på liv og død, men 
med hvem, kan de ikke se. Da han kommer 
tilbage til vognen, stønnende, svedig og helt 
afkræftet, magter han kun lige at fremstam- 
me ordren om at vende om og køre tilbage 
til skibet. Hans mænd kigger på hinanden 

— sejle i denne tåge? Det er den rene vanvid. 
Men kongen er ligeglad. Han skal væk fra 
øen nu. 


Motivet på frimærket er skabt af den bornholmske 
papirklipper Ane Cecilie Mogensen. 


De underjordiske 
på Bornholm 





AFINOUY N 






ANE CECILIE MOGENSEN POSTNORD 2022 


